Sufixo -ancho

O sufixo -ancho ye un sufixo despectivo KUHN, Alwin, El Dialecto Altoaragonés (traducción de l'orichinal de 1935); Xordica Editorial. Zaragoza, 2008. pp 235-236 ISBN 978-84-96457-41-6 present en aragonés y luengas neolatinas vecinas en uns pocos substantivos. Deriva d'a combinación d'o sufixo -ANCO y o diminutivo latín -ULU David A. Pharies: Diccionario Etimológico de Los Sufijos Españoles: Y de Otros Elementos Finales Volumen 25 de Biblioteca románica hispánica. Gredos, Editorial, S.A., 2002 ISBN 8424923391, 9788424923396. y fa part d'una serie apofonica chunto con os sufixos -oncho y -uncho.

En a evolución dende o latín -ANCULU ta o romanz -ancho bi habió una etapa intermedia en -ANCLO que encara se documenta en cualques eixemplos en aragonés y astur-leyonés.

O sufixo -ancho se troba a sobén combinau con o sufixo tamién despectivo -ón, por o que bel autor lo considera un infixo José Antonio Saura Rami: Elementos de fonética y morfosintaxis benasquesas, Zaragoza, Gara d'Edizions-Institución Fernando el Católico (2003), p 303, p 329.

As palabras con sufixo -ancho pueden tener variants en -acho (forcacha), producto d'o pareixiu entre o sufixo -ancho y o sufixo -acho.

 Eixemplos 
Cardancha/Gardancha Rafel Vidaller Tricas: Dizionario sobre espezies animals y bexetals en o bocabulario altoaragonés. Instituto de Estudios Altoaragoneses. p 126, p 148./Cardencha/Cardincha, derivau de CARDU a traviés d'un hipotetico *CARDANCULU.
Farrancllau Ángel Ballarín Cornel: Diccionario del Benasqués. Institución Fernando el Católico, Zaragoza, 1971. p 188, derivau d'o latín FERRU a traviés d'un hipotetico FERRANCULU y o sufixo -au.
Farranchón/Ferrinchón/Ferrunchón Chabier Tomás Arias: El aragonés del Biello Sobrarbe. Instituto de Estudios Altoaragoneses (1999), pp 155-156, p 248., tamién derivau d'o latín FERRU a traviés de FERRANCULU pero con o sufixo -ón.
Forcancha BARCOS, Miguel Ánchel, El Aragonés Ansotano: estudio lingüístico de Ansó y Fago; Gara d'Edizions. Zaragoza, 2007, p 211.ISBN 978-84-8094-058-0, derivau d'o latín FURCA u de l'aragonés "forca" a traviés d'un hipotetico *FURCANCULA u *forcancla.
Garganchón.
Garrancha derivau de garra, con un cognato en asturiano occidental garruncha/garrucha. Manimenos existe a interpretación a partir de "garra" y "gancho".
Tarranclo < *TARRANCULA, (con cognato en asturiano tarrancha), en aragonés tamién se troba tarranco.
A locución adverbial a escarramanchons, derivau d'o latín CAMERA a traviés d'un hipotetico *CAMERANCULU.

 Referencias 

 Bibliografía 
 KUHN, Alwin, El Dialecto Altoaragonés (traducción de l'orichinal de 1935); Xordica Editorial. Zaragoza, 2008. ISBN 978-84-96457-41-6
 Chabier Tomás Arias: El aragonés del Biello Sobrarbe. Instituto de Estudios Altoaragoneses. (1999)
 David A. Pharies: Diccionario Etimológico de Los Sufijos Españoles: Y de Otros Elementos Finales Volumen 25 de Biblioteca románica hispánica. Gredos, Editorial, S.A., 2002 ISBN 8424923391, 9788424923396. 
 Ángel Ballarín Cornel: Diccionario del Benasqués. Institución Fernando el Católico, Zaragoza, 1971.

Ancho